Diari Oficial de la Generalitat Valenciana


Sumari del DOGV 3347, del 08-10-1998 (1998/8528)

DECRET 156/1998, de 29 de setembre, del Govern Valencià, pel qual accepta la cessió gratuïta de la propietat de l'immoble de 2.000 m² de superfície, situat al carrer Jaume II, destinat a la construcció d'un centre de salut, realitzada per l'Ajuntament de Gandia.
----------------------------------------------------------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1998/09/29/156/dof/vci/html**

### Dades del document

Número de DOGV
:   3347

Data del DOGV
:   08-10-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/8528


Data del document
:   29-09-1998

Organisme emissor
:   Conselleria d'Economia, Hisenda i Administració Pública

Tipus de document
:   Decret

DECRET 156/1998, de 29 de setembre, del Govern Valencià, pel qual accepta la cessió gratuïta de la propietat de l'immoble de 2.000 m² de superfície, situat al carrer Jaume II, destinat a la construcció d'un centre de salut, realitzada per l'Ajuntament de Gandia. [1998/X8528]
  
L'Ajuntament de Gandia, en sessió plenària realitzada el dia 12 de març de 1998, acordà la cessió gratuïta a la Generalitat Valenciana de la propietat de l'immoble de 2.000 m² de superfície, situat al carrer Jaume II, propietat de l'ajuntament.
  
La cessió es realitza amb la finalitat determinant que s'hi construïsca un centre de salut.
  
A petició del conseller de Sanitat, s'iniciaren els tràmits legals oportuns per a l'acceptació i la formalització de la cessió gratuïta de l'immoble, realitzada a favor de la Generalitat Valenciana.
  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.
  
Per això, a proposta del conseller d'Economia, Hisenda i Administració Pública i amb la deliberació prèvia del Govern Valencià en la reunió del dia 29 de setembre de 1998,
  
DECRETE
  
Article 1
  
Acceptar la cessió gratuïta de la propietat, realitzada per l'Ajuntament de Gandia, de l'immoble de 2.000 m² de superfície, situat al carrer Jaume II, que confronta: nord, amb vial; sud, carrer Jaume II; est, terrenys destinats a centre docent, i oest, carrer Benissuai.
  
Aquesta finca es troba inscrita en el Registre de la Propietat de Gandia, tom 1.699, foli 927, finca 68.960 com a bé de domini públic municipal adscrit al servei públic sanitari transferible a favor d'institucions públiques, estatals, autonòmiques o locals, mantenint la condició demanial amb adscripció a l'ús sanitari o altres que de mutu acord es concreten i subjectes a condició resolutòria de reversió en cas d'extinció de l'ús a què s'adscriuen. L'immoble s'inclou dins de l'illa de 12.295 m² amb referència cadastral 4679201YJ4147N.
  
Article 2
  
La cessió gratuïta realitzada per l'Ajuntament de Gandia s'efectua amb la condició de construir en l'immoble un centre de salut amb dret a reversió a favor de l'ajuntament cedent en cas d'incompliment dels fins de la cessió.
  
Article 3
  
Les despeses que ocasione la subscripció del corresponent document públic aniran a càrrec de la Generalitat Valenciana.
  
Article 4
  
El dret de propietat derivat d'aquesta cessió s'haurà d'incorporar a l'Inventari General de Béns i Drets de la Generalitat Valenciana, i inscriure's al seu nom en el Registre de la Propietat.
  
DISPOSICIÓ FINAL
  
La Conselleria d'Economia, Hisenda i Administració Pública realitzarà els tràmits necessaris per a fer efectiu el que disposa aquest decret.
  
València, 29 de setembre de 1998
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Economia, Hisenda i Administració Pública,


Còpia Permalink ELI